આ માત્ર કામ ચલાઉ ફી છે અને આની સામે જે શાળાને વાંધો હશે તે શાળા દિન-૭માં તે સમિતીને વાંધો રજૂ કરી શકશે. આવા વાંધા રજૂ થયેથી ૪ અઠવાડિયામાં ફી નિયમન સમિતી આખરી ફી નક્કી કરશે. પરંતુ આ સમગ્ર પ્રક્રિયા સુપ્રિમ કોર્ટના ધ્યાને મૂકવામાં આવશે અને તે સુપ્રિમ કોર્ટના આદેશને આધિન રહેશે. રાજ્ય સરકાર ફી નિયમન મુદ્દે વાલીઓ વતી અને રાજ્યના વિદ્યાર્થીઓના જાહેર હિતમાં કાનૂની લડત લડી રહી છે.